**Ministru kabineta noteikumu projekta „Grozījumi Ministru kabineta 2014.gada 11.februāra noteikumos Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Valsts un pašvaldību institūciju amatpersonu un darbinieku atlīdzības likumā ietvertajam deleģējumam Ministru kabineta 2014.gada 11.februāra noteikumi Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” nosaka Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi, kura ir atvaļināta no dienesta sakarā ar noteiktajām prasībām neatbilstošu veselības stāvokli, ja tā iemesls ir ievainojums vai sakropļojums, vai citāds veselības kaitējums (izņemot arodslimību), kas gūts ar dienesta pienākumu pildīšanu saistītā nelaimes gadījumā (turpmāk – atvaļināta amatpersona), apmaksājamo veselības pakalpojumu veidus un apmaksas kārtību, kā arī veselības aprūpes pakalpojumus un izdevumus, kuri netiek apmaksāti.Šobrīd, izvērtējot pašreizējo veselības aprūpes pakalpojumu nodrošinājumu, Iekšlietu ministrijas veselības un sporta centrs ir konstatējis, ka atsevišķos gadījumos atvaļinātās amatpersonas nelaimes gadījumā, pildot dienesta pienākumus, ir zaudējušas dažādas ķermeņa daļas vai guvušas citus savainojumus, kā rezultātā atvaļināto amatpersonu dzīves kvalitātes uzlabošanai ir nepieciešami tehniskie palīglīdzekļi. Šo problēmu Iekšlietu ministrijas veselības un sporta centrs konstatēja, saņemot atvaļinātas amatpersonas iesniegumu. Šī atvaļinātā amatpersona nelaimes gadījumā, pildot dienesta pienākumu, bija cietusi, zaudējot vienu kāju un savainojot arī otru kāju, tādēļ personai izgatavojamajai protēzei nepieciešama paaugstināta funkcionalitāte un augstākas kvalitātes materiāli, nekā to sedz valsts budžeta piešķirtais finansējums.Tehnisko palīglīdzekļu izgatavošanas un piešķiršanas kārtību nosaka Ministru kabineta 2009.gada 15.decembra noteikumi Nr.1474 “Tehnisko palīglīdzekļu noteikumi”, kas paredz, ka atsevišķos gadījumos personai netiek segtas tehniskā palīglīdzekļa ar personai nepieciešamo funkcionalitāti izmaksas pilnā apmērā, kā rezultātā persona veic līdzmaksājumu. Ņemot vērā, ka atsevišķos gadījumos līdzmaksājuma apmērs var būt ievērojams, kā arī apstākli, ka atvaļinātās amatpersonas veselības bojājumu guvušas nelaimes gadījumā, pildot dienesta pienākumus, pie tam veselības stāvokļa dēļ atvaļināto amatpersonu darbspējas var būt ierobežotas, tādējādi tām var būt grūti vai pat neiespējami veikt minēto līdzmaksājumu, ir lietderīgi noteikt, ka atvaļinātajai amatpersonai nepieciešamās funkcionalitātes tehniskā palīglīdzekļa saņemšanai veicamo līdzmaksājumu noteikta limita ietvaros sedz par valsts budžeta līdzekļiem.Izvērtējot tehnisko palīglīdzekļu klāstu, kuru pielāgošanai personas vajadzībām nepieciešama paaugstināta un īpaši pielāgota funkcionalitāte, tādēļ to izmaksas pilnībā nesedz valsts sabiedrības ar ierobežotu atbildību "Nacionālais rehabilitācijas centrs "Vaivari"", biedrības “Latvijas Neredzīgo biedrība” vai biedrības “Latvijas nedzirdīgo savienība” maksājums, prognozējams, ka palīglīdzekļi, kuru līdzmaksājuma apmēru kompensētu Iekšlietu ministrijas veselības un sporta centrs, ir ierīces, kas atbilstoši Ārstniecības likuma 1.panta 21.punktam atzīstamas par medicīniskām ierīcēm, proti, ierīces, kas kompensētu traumas vai fiziskus trūkumus.Projekts paredz atvaļinātai amatpersonai, kura ir cietusi nelaimes gadījumā, pildot dienesta pienākumus, gūtajam ievainojumam vai sakropļojumam nepieciešamā tehniskā palīglīdzekļa līdzmaksājuma kompensāciju noteikta limita ietvaros vai apmaksu ar garantijas vēstuli tehniskā palīglīdzekļa ražotājam par līdzmaksājuma veikšanu noteikta limita ietvaros. Lēmumu par vienreizējās iemaksas kompensāciju centrs pieņem, pamatojoties uz atvaļinātās amatpersonas iesniegumu un attiecīgi valsts sabiedrības ar ierobežotu atbildību „Nacionālais rehabilitācijas centra „Vaivari””, biedrības “Latvijas Neredzīgo biedrība” vai biedrības “Latvijas Nedzirdīgo savienība” informāciju par tehniskā palīglīdzekļa pakalpojuma piešķiršanu, kā arī vienreizējo iemaksu apliecinošu dokumentu. Savukārt lēmumu par līdzmaksājuma kompensēšanu centrs pieņem, pamatojoties uz atvaļinātās amatpersonas iesniegumu un attiecīgi valsts sabiedrības ar ierobežotu atbildību „Nacionālais rehabilitācijas centra „Vaivari””, biedrības “Latvijas Neredzīgo biedrība” vai biedrības “Latvijas Nedzirdīgo savienība” informāciju par tehniskā palīglīdzekļa pakalpojuma piešķiršanu ar līdzmaksājumu, informāciju par atvaļinātās amatpersonas izvēlētajam tehniskajam palīglīdzeklim analoga tehniskā palīglīdzekļa iepirkuma cenu attiecīgajā gadā, tehniskā palīglīdzekļa ražotāja informāciju par izvēlētā tehniskā palīglīdzekļa funkcionalitāti un cenu, maksājumu apliecinošu dokumentu, ja atvaļinātā amatpersona pati ir veikusi līdzmaksājumu.  Saskaņā ar Tieslietu ministrijas sniegto skaidrojumu atbilstoši Fizisko personu datu aizsardzības likuma 7.panta 3.punktam personas datu apstrāde ir atļauta, ja datu apstrāde nepieciešama pārzinim likumā noteikto pienākumu veikšanai, savukārt atbilstoši 11.panta 11.punktam sensitīvo personas datu apstrāde nav aizliegta, kad personas datu apstrāde ir nepieciešama, pildot valsts pārvaldes funkcijas, kā arī atbilstoši Administratīvā procesa 59.panta pirmajai un otrajai daļai pēc administratīvās lietas ierosināšanas iestāde iegūst informāciju, kas saskaņā ar normatīvajiem aktiem ir nepieciešama, lai pieņemtu attiecīgo lēmumu. Iegūstot informāciju, iestāde var izmantot visas tiesiskās metodes, arī iegūt informāciju no administratīvā procesa dalībniekiem, citām institūcijām, kā arī ar liecinieku, ekspertu, apskates, dokumentu un cita veida pierādījumu palīdzību. Ja iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībniekiem.  Vienlaikus Administratīvā procesa likuma 60.panta pirmā daļa paredz, ka iestāde var vākt vai pieprasīt iesniegt to informāciju, kura ir paredzēta attiecīgajā normatīvajā aktā vai tieši nepieciešama lietas izlemšanai. Tādējādi atbilstoši Tieslietu ministrijas norādītajam, projekta 3.punkts skaidri uzskaita, kādu informāciju Iekšlietu ministrijas veselības un sporta centrs ir tiesīgs iegūt no uzskaitītajām institūcijām lēmuma pieņemšanai saskaņā ar iepriekš minēto regulējumu, no kā izriet, ka nav nepieciešama atsevišķa atbrīvotās amatpersonas piekrišana personas sensitīvo datu apmaiņai starp iesaistītajām iestādēm un to apstrādei projektā paredzētajam mērķim.  Fizisko personu datu aizsardzības likuma 10.panta pirmās daļas 2.punkts paredz, ka, lai aizsargātu datu subjekta intereses, pārzinis nodrošina personas datu apstrādi tikai atbilstoši paredzētajam mērķim un tam nepieciešamajā apjomā. Projekta 3.punktā paredzēto informāciju Iekšlietu ministrijas veselības un sporta centrs izmantos šādiem nolūkiem:   1. Projekta 91.1. un 91.2. apakšpunktā noteiktā informācija tiks izmantota, lai konstatētu, ka atvaļinātajai amatpersonai valsts sabiedrība ar ierobežotu atbildību „Nacionālais rehabilitācijas centra „Vaivari””, biedrība “Latvijas Neredzīgo biedrība” vai biedrība “Latvijas Nedzirdīgo savienība” ir piešķīrusi tehniskā palīglīdzekļa pakalpojumu un noteiktu kompensējamo vienreizējās iemaksas apmēru; 2. Projekta 92.1. apakšpunktā noteiktā informācija tiks izmantota, lai konstatētu, ka atvaļinātajai amatpersonai valsts sabiedrība ar ierobežotu atbildību „Nacionālais rehabilitācijas centra „Vaivari””, biedrība “Latvijas Neredzīgo biedrība” vai biedrība “Latvijas Nedzirdīgo savienība” ir piešķīrusi tehniskā palīglīdzekļa pakalpojumu ar līdzmaksājumu; 3. Projekta 92.2. un 92.3.apakšpunktā noteiktā informācija tiks izmantota, lai noteiktu atvaļinātajai amatpersonai nepieciešamā tehniskā palīglīdzekļa izgatavošanas līdzmaksājuma apmēru garantijas vēstules sagatavošanai; 4. Projekta 92.4.apakšpunktā noteiktā informācija tiks izmantota, lai noteiktu kompensācijas apmēru gadījumā, ja atvaļinātā amatpersona pati ir veikusi līdzmaksājumu.  Projektā ietvertais limits ir paredzēts 5000 *euro* apmērā triju gadu periodā. Šādā apmērā limits noteikts, saņemot informāciju no atvaļinātās amatpersonas, kurai nepieciešamās protēzes izgatavošanai nepieciešams līdzfinansējums šādā apmērā, kā arī konsultējoties ar valsts sabiedrību ar ierobežotu atbildību “Nacionālais rehabilitācijas centrs "Vaivari"" par paaugstinātas funkcionalitātes un augstākas kvalitātes materiālu tehnisko palīglīdzekļu izgatavošanas izmaksām.Projektā ietverto pasākumu nodrošināšanai nepieciešams finansējums 2017.gadā un turpmāk ik gadu – 3 334 *euro* apmērā, tajā skaitā:  1. tehniskā palīglīdzekļa līdzmaksājuma kompensācija atvaļinātajām amatpersonām (EKK 6239) līdz 5 000 *euro* reizi trijos gados   11 x 50002 *euro /*3 gadi = **1 667 *euro*** Piezīme:Plānotais atvaļināto amatpersonu skaits, kurām nepieciešams tehniskā palīglīdzekļa pakalpojums ar līdzmaksājuma veikšanu.2 Plānotais kompensācijas apmērs par tehniskā palīglīdzekļa līdzmaksājumu.  1. atvaļinātajām amatpersonām nepieciešamā tehniskā palīglīdzekļa izgatavošanas izdevumu līdzmaksājuma apmaksa tehniskā palīglīdzekļa izgatavotājam ar garantijas vēstuli (EKK 2234) līdz 5 000 *euro* reizi trijos gados   13 x 50004 *euro /*3 gadi = **1 667 *euro*** Piezīme:3 Plānotais atvaļināto amatpersonu skaits, kurām nepieciešams tehniskā palīglīdzekļa pakalpojums ar līdzmaksājuma veikšanu.4 Plānotais līdzmaksājumu apmērs par tehniskā palīglīdzekļa izgatavošanu.Nepieciešamā finansējuma aprēķini ir provizoriski un var tikt precizēti atbilstoši faktiskajai situācijai.Projektā iekļauto pakalpojumu nodrošināšanai nepieciešamie izdevumi tiks segti budžeta apakšprogrammai 38.05.00 „Veselības aprūpe un fiziskā sagatavotība” piešķirtā finansējuma ietvaros. Papildu finansējums nav nepieciešams. |
| 3. | Projekta izstrādē iesaistītās institūcijas | Iekšlietu ministrija, Iekšlietu ministrijas veselības un sporta centrs. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas, kuras ir atvaļinātas no dienesta sakarā ar noteiktajām prasībām neatbilstošu veselības stāvokli, ja tā iemesls ir ievainojums vai sakropļojums, vai citāds veselības kaitējums (izņemot arodslimību), kas gūts ar dienesta pienākumu pildīšanu saistītā nelaimes gadījumā, un kurām nepieciešams tehniskais palīglīdzeklis sakarā ar nelaimes gadījumā gūto ievainojumu vai sakropļojumu, un tehniskā palīglīdzekļa izmaksas nesedz valsts sabiedrības ar ierobežotu atbildību “Nacionālais rehabilitācijas centrs “Vaivari”” piešķirtais finansējums. Šobrīd, izvērtējot no Iekšlietu ministrijas sistēmas iestādēm un Ieslodzījuma vietu pārvaldes atvaļināto amatpersonu veselības stāvokli, konstatējams, ka starp atvaļinātajām amatpersonām, kurām saskaņā ar Ministru kabineta 2014.gada 11.februāra noteikumi Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” ir tiesības saņemt apmaksātus veselības aprūpes pakalpojumus, ir tikai viena amatpersona, kurai nepieciešams tehniskais palīglīdzeklis. |
| 2. | Tiesiskā regulējuma ietekme uz tautsaimniecību un administratīvo slogu | Projekta radītais administratīvais slogs vērtējams kā nenozīmīgs un attiecināms uz konkrētu personu loku, tas ir atvaļinātajām amatpersonām, kuras pretendē uz tehniskā palīglīdzekļa iegādes vienreizējās iemaksas vai izgatavošanas līdzmaksājuma izdevumu kompensāciju. Norādām, ka slogs nav saistīts ar papildu izmaksām, kādai no šīm personu grupām. Savukārt ieguvums būs daudz būtiskāks –projekta īstenošanas rezultātā atvaļinātajām amatpersonām palielināsies iespējas iegādāties tehniskos palīglīdzekļus ar paaugstinātu funkcionalitāti, tādējādi uzlabojot viņu dzīves kvalitāti. |
| 3. | Administratīvo izmaksu monetārs novērtējums | Ņemot vērā Iekšlietu ministrijas veselības sporta centram pieejamo informāciju par atvaļināto amatpersonu, kurām ir tiesības uz apmaksātu veselības aprūpi skaitu, plānots, ka projektā paredzēto tehnisko palīglīdzekļu iegādes izdevumu kompensāciju varētu pieprasīt ne vairāk kā 2 atvaļinātās amatpersonas triju gadu periodā. Tādējādi secināms, ka administratīvās izmaksas naudas izteiksmē gada laikā mērķgrupai, ko veido fiziskas personas, nepārsniedz 200 euro. |
| 4. | Cita informācija | Projekta īstenošanas rezultātā tiks radīts mehānisms, kas atvaļinātajām amatpersonām nodrošinās pieejamību tehniskajiem palīglīdzekļiem ar paaugstinātu funkcionalitāti, tādējādi uzlabojot atvaļināto amatpersonu dzīves kvalitāti. |
|  | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu. | Pēc projekta pieņemšanas informācija par jauno veselības aprūpes pakalpojumu tiks iekļauta Iekšlietu ministrijas un Iekšlietu ministrijas veselības un sporta centra mājas lapā internetā, kā arī amatpersona, kurai saskaņā ar Iekšlietu ministrijas veselības un sporta centra informāciju ir nepieciešams tehniskais palīglīdzeklis, par līdzmaksājuma kompensēšanas iespējām tiks informēta personiski. |
| 2. | Sabiedrības līdzdalība projekta izstrādē. | Tā kā projekta ieviešana palielina jau esošas sociālās garantijas normatīvajā aktā noteiktam personu lokam, turklāt projekta izstrāde tika uzsākta, saņemot personas, kurai pakalpojuma saņemšana ir aktuāla, iesniegumu, papildus pasākumi sabiedrības līdzdalībai projekta izstrādē netika veikti. |
| 3. | Sabiedrības līdzdalības rezultāti | Projekts izstrādāts, ņemot vērā personas, kurai pakalpojuma saņemšana ir aktuāla, iesniegumu un tajā norādīto informāciju. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrijas veselības un sporta centrs. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas III, IV, V sadaļa – projekts šīs jomas neskar.

Iekšlietu ministrs R.Kozlovskis

Vīza: Valsts sekretāre I.Pētersone−Godmane

27.02.2017 11:02

1758

Iekšlietu ministrijas veselības un

sporta centra direktors

U.Iskrovs

67829851, ugis.iskrovs@iem.gov.lv